CELEX: 62021TN0733
Language: mt
Date: 2021-11-16 00:00:00
Title: Kawża T-733/21: Rikors ippreżentat fis-16 ta’ Novembru 2021 – Greenspider vs Eismea

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/48
            
         
      Rikors ippreżentat fis-16 ta’ Novembru 2021 – Greenspider vs Eismea
      (Kawża T-733/21)
      (2022/C 73/61)
      Lingwa tal-kawża: it-Taljan
      
         Partijiet
      
      
         Rikorrenti: Greenspider GmbH (Germering, il-Ġermanja) (rappreżentanti: G. Vignolo u V. Palmisano, avukati)
      
         Konvenuta: L-Aġenzija Eżekuttiva Ewropea għall-Kunsill Ewropew tal-Innovazzjoni u għall-SMEs
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat fis-sens tal-Artikolu 272 TFUE;
               
            
                  —
               
               
                  tistabbilixxi u tiddikjara li Greenspider osservat korrettament l-obbligi kuntrattwali li hija għandha abbażi tal-GA (Grant Agreement);
               
            
                  —
               
               
                  tistabbilixxi u tiddikjara li abbażi tal-Artikolu 1162 tal-Kodiċi Ċivili Belġjan, f’każ ta’ dubju, l-interpretazzjoni tal-kuntratt magħmula minn Greenspider tieħu l-preċedenza fuq l-interpretazzjoni magħmula minn EISMEA;
               
            
                  —
               
               
                  tistabbilixxi l-assenza ta’ kundizzjonijiet għall-ħruġ tad-Debit note mibgħuta minn EISMEA lil Greenspider u b’konsegwenza ta’ dan li l-ammont rikjest fiha ma huwiex dovut;
               
            
                  —
               
               
                  tistabbilixxi u tiddikjara li EISMEA naqset milli tonora l-obbligi kuntrattwali tagħha u b’konsegwenza ta’ dan tikkundannaha tħallas l-ammont ta’ EUR 111 475,00 favur Greenspider;
               
            
                  —
               
               
                  tikkundanna lil EISMEA tħallas l-ispejjeż legali sostnuti minn Greenspider fil-kuntest ta’ din il-proċedura.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq in-nuqqas ta’ EASME li tonora l-obbligi kuntrattwali tagħha.
                  
                              —
                           
                           
                              Ir-rikorrenti ssostni, f’dan ir-rigward, li dan il-motiv huwa bbażat fuq l-infondatezza tar-raġunijiet magħżula mill-Aġenzija bħala bażi għaċ-ċaħda tagħha li tħallas il-bilanċ tal-ispejjeż ammissibbli tal-Proġett u fuq ir-rikonoxxibbiltà tal-unit costs.
                              
                           
                        
            
                  2.
               
               
                  It-tieni motiv ibbażat fuq ksur tal-liġi applikabbli għall-kuntratt.
                  
                              —
                           
                           
                              Ir-rikorrenti ssostni, f’dan ir-rigward, li dan il-motiv huwa bbażat fuq ksur tal-Artikolu 126 tar-Regolament (UE, Euratom) Nru 966/2012 (1) tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002; fuq ksur tal-prinċipju tal-awtonomija tal-volontà: ksur u nuqqas ta’ applikazzjoni tal-Artikolu 1162 tal-Kodiċi Ċivili Belġjan u tal-Artikoli 3 u 5 tad-Direttiva tal-Kunsill 93/13/KEE (2) tal-5 ta’ April 1993 dwar klawżoli inġusti f’kuntratti mal-konsumatur; fuq ksur tal-prinċipju ta’ bona fide fl-eżekuzzjoni tal-kuntratt u abbuż ta’ dritt; fuq ksur tal-prinċipju ta’ amministrazzjoni tajba, fuq ksur tal-prinċipji ta’ ċertezza legali u ta’ aspettattivi leġittimi; u fuq ksur tal-prinċipju ta’ proporzjonalità.
                           
                        
            
         (1)  ĠU 2012, L 298, p. 1
      
      
         (2)  ĠU Edizzjoni Speċjali bil-Malti, Kapitolu 15, Vol. 2, p. 288.